  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Дэбес ёрос эмъяськоннилэн стационараз нылпиосты эмъян ёзэтэз тупатъян ужъёсты йылпумъязы, соосты кӧня ке люкетэн 2020-тӥ аырсен нуизы. Со сярысь, эмъюртлэн валтӥсь эмчиез Елена Стрелкова вылэ чӧлскыса, Удмуртиысь тазалыкез утёнъя министерстволэн пресс-службаез ивортӥз. « Нылпиосты эмъян ёзэтысь паласькись висёнъёсъя люкетэз тупатъян быдэсак йылпумъямын. Со 2020-тӥ арын кутскем ужъёслэн бурпуметӥ люкетэз вал. Соку вань пу укноосты пластиклы воштыны кылдӥз. Кылем арын соматической ёзэтын ужъёс быдэсмизы. Туэ инвож ое ульчаысь пыронъёсын мельцеровской инфекционной боксъёс быдэсак тупатъямын » Елена Стрелкова, Дэбес ёрос эмъяськоннилэн валтӥсь эмчиез Солэн верамезъя, вань люкетъёсызлы оглом 3,5 миллион манет быдтӥзы. Ёзэтын 20 койкаос, со пӧлысь сизьымез нуназе ужась стационарлэн. Елена Стрелковалэн кылъёсызъя, юртэз тупатъян берлозэ 1978-тӥ арын ортчиз. Али электроезъёсты, вентиляциез воштӥзы, сиён дасян висъетэз, сантехникаез выльдӥзы, выль плитка понӥзы. Тазалыкез утёнъя министрлэн воштӥсез Марина Петренко пусйиз, тупатъян ужъёсты ортчытэм бере,  эмъяськонниын рос-прос обсерваци ёзэт кылдӥз. « Табере эм огазеяськон ковид ёзэт сямен но ужаны быгатоз, азьвыл сыӵе луонлык татын ӧй вал, секыт висисьёсты Ижкаре нуылӥзы. Ӧвӧл вунэтоно, кононавирус энфекцилэн эпидемиез ӧз на быры. Со сяна, мукет кышкыт вирусъёс вӧлмонэн герӟаськем кышкытлыкъёс кылдыны быгатозы » Марина Петренко, Удмуртиысь тазалыкез утёнъя министрлэн воштӥсез Тодэ вайытом, 2022-тӥ арын гужем Дэбес ёрос эмъюртын рентген ёзэтсэс выльдон ужъёсты йылаз-пумаз вуттозы. Тегъёс: эмъяськонниос Дэбес тупатъянужъёс пиналъёс Удмуртия  